Beloning uitgeloof na pa in kaping sterfArgieffoto Maj. Thulani Zwane, woordvoerder van die polisie, het gesê ŉ beloning van R20 000 is uitgeloof vir inligting wat sal lei tot die inhegtenisneming en vervolging van die verdagtes wat Shaik Hoosen (60) tydens ŉ kaping doodgeskiet het. Volgens Zwane was Hoosen en sy seun op 4 Maart op pad werk toe, toe hulle ŉ Toyota Corolla in die pad sien staan het. Hoosen het stadiger begin ry toe twee gewapende mans uit die Corolla gespring het en Hoosen se motorvensters stukkend geslaan het. Een van die gewapende mans het Hoosen se seun uit die motor gepluk terwyl die ander gewapende man Hoosen geskiet het. Hoosen kon daarin slaag om ŉ ent te ry voordat hy dood is. Sy seun kon daarin slaag om te ontsnap. Die gewapende mans het Hoosen se liggaam uit die motor gehaal en weggejaag. Enigiemand met inligting kan ao. Padayachie by 083 597 1786 kontak.